87ad774038807f60d002ef3a458f887a
Ποια διαδικασία ακολουθείται για τη στεγανοποίηση ταράτσας με hyperdesmo;
-------------------------------------------------------------------------


douleutaras.gr
2020.50

Αν και η ακριβής διαδικασία που ακολουθείται κατά τη μόνωση ταράτσας με Hyperdesmo μπορεί να διαφέρει ανά περίπτωση και ανά συνεργείο ή επαγγελματία που έχει αναλάβει την εργασία, τα βασικά βήματα στη στεγανοποίηση ταράτσας με Hyperdesmo είναι:


**Βήμα 1:** Καθαρίζουμε την επιφάνεια από σαθρά υλικά και τα απομακρύνουμε με τα κατάλληλα εργαλεία.


**Βήμα 2:** Πλένουμε την επιφάνεια με υδροβολή, δηλαδή με μεγάλη πίεση νερού.


**Βήμα 3:** Επαλείφουμε την επιφάνεια με εποξειδικό αστάρι δύο συστατικών.


**Βήμα 4:** Στα ευαίσθητα σημεία, χρησιμοποιούμε πολυεστερικό οπλισμό για ενίσχυση της μόνωσης.


**Βήμα 5:** Επαλείφουμε την επιφάνεια με δύο στρώσεις Hyperdesmo συνολικής κατανάλωσης από 900 έως 1200 gr/m2. Η επάλειψη της δεύτερης στρώσης γίνεται από 24 έως και 48 ώρες μετά από την εφαρμογή της πρώτης στρώσης.


**Βήμα 6:** Αν υπάρχουν ρηγματώσεις, επισκευάζονται πριν από την τελική στρώση με πολυουρεθανική μαστίχη.


**Βήμα 7:** Για επιπλέον ενίσχυση της στεγανοποίησης, επαλείφουμε με αλειφατικό βερνίκι (hyperdesmo ady). Το υλικό αυτό αυξάνει την σκληρότητα της τελικής επιφάνειας κι ενισχύει την αντοχή στην βατότητα. Επιπλέον, προστατεύει την κύρια στεγανωτική στρώση Hyperdesmo, από φθορά κατά την πάροδο του χρόνου.


Η διαδικασία αυτή μπορεί να γίνει εύκολα και γρήγορα, από έναν εξειδικευμένο επαγγελματία της πλατφόρμας μας. Οι επαγγελματίες μας αναλαμβάνουν μονώσεις ταρατσών με hyperdesmo, στις πιο προσιτές τιμές της αγοράς!


